62009TO0095_LV
Subject of the case
Rezolutīvā daļa
Subject of the case
Priekšmets
Pirmkārt, pieteikums par Komisijas 2008. gada 7. novembra Lēmuma 2008/902/EK par napropamīda neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētā viela (OV L 326, 35. lpp.), piemērošanas apturēšanu līdz sprieduma pasludināšanai pamata lietā un, otrkārt, pieteikums par pagaidu pasākumu noteikšanu
Rezolutīvā daļa
Rezolutīvā daļa:
1) apturēt Komisijas 2008. gada 7. novembra Lēmuma 2008/902/EK par napropamīda neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētā viela, piemērošanu līdz 2010. gada 7. maijam, bet ne vēlāk kā līdz nolēmuma pasludināšanai pamata lietā;
2) minētā apturēšana ir pakļauta nosacījumam, ka United Phosphorus Ltd
un Komisija ne vēlāk kā līdz 2010. gada 15. martam iesniegs Pirmās instances tiesas kancelejā apsvērumus par uzsāktās paātrinātās procedūras attīstību attiecībā uz napropamīdu saskaņā ar 13. pantu Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414 piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā;
3) uzdot Komisijai, pamatojoties uz iespējamo United Phosphorus Ltd
prasību, noteikt saistošus pasākumus, lai garantētu šī rīkojuma pilnīgu īstenošanu dalībvalstīs, kurās, piemērojot Lēmuma 2008/902 2. pantu, pirms 2009. gada 7. maija jau esot atceltas, atsauktas vai atteiktas atļaujas augu aizsardzības līdzekļiem, kas satur napropamīdu;
4) lēmumu par tiesāšanās izdevumiem atlikt.